TCC เข้าเทกกิจการ “เอ็นวายซี-ไทย บีดี” ผู้ประกอบกิจการไอศกรีม
TCC เข้าซื้อกิจการไอศกรีมแบรนด์ "Emack and Bolio's" มูลค่า 33.82 ลบ.
25 พ.ค. 2559

บริษัท ไทย แคปปิตอล คอร์ปอเรชั่น จำกัด (มหาชน) หรือ TCC ระบุว่า วันนี้ (25 พ.ค.) บริษัทได้เข้าซื้อหุ้นทั้งหมด 100% ในบริษัท เอ็นวายซี-ไทย บีดี จำกัด (NYC) ซึ่งเป็นผู้ประกอบกิจการธุรกิจไอศรีม ภายใต้เครื่องหมายการค้า Emack and Bolio’s  โดยชำระเงินค่าตอบแทนเป็นเงินสดให้กับผู้ถือหุ้นเดิมของ NYC และให้เงินกู้แก่ NYC เพื่อให้ NYC ชำระหนี้เงินกู้ยืมกรรมการรวมเป็นเงินทั้งสิ้น 33.82 ล้านบาท ทำให้ NYC มีสถานะเป็นบริษัทย่อยของบริษัท  
นอกจากนี้คณะกรรมการยังมีมติให้เพิ่มทุนจดทะเบียนของ NYC โดยมีวัตถุประสงค์เพื่อนำไปเป็นเงินทุนหมุนเวียนของ NYC ด้วย โดยหลังการเพิ่มทุนจะมีทุนจดทะเบียนจาก 4 ล้านบาท เป็น 20 ล้านบาท แบ่งออกเป็น 2 ล้านหุ้น พาร์หุ้นละ 10 บาท